als_Latn dik_Latn sag_Latn
Kthehet trageti “AF Marina” pas dy orë udhëtimi në Portin e Durrësit: Dyshohet për 200 kg kokainë në bord
Trageti i linjes Durrës-Ankona, AF Marina pas disa orëve udhëtimi, bëhet me dije se është kthyer përsëri në portin e Durrësit.
Pas sinjalit të dhënë nga kapiteneria AF Marina, thuhet se në mënyrë të menjëhershme trageti ka marrë kthesë për nga Durrësi.
Gjithashtu, njoftohemi se kapiteneria ka lajmëruar palën shqiptare për t’iu gjendur në ndihmë me skaf apo me ndonjë helikopter të ndihmës së shpejtë, nga të dhënat, kanë marrë përgjigje negative.
Sipas të njëjtit burim, tregohet, se pala shqiptare ka komunikuar mungesën e mjeteve të tilla në dispozicion të tragetit.
Nga kontakti i opozita.com me policinë kufitare të portit të Durrësit u vumë në dijeni se në orarin kur u dha sinjali për ndihmë të një pasagjeri në bordin e tragetit AF Marina, ata nuk zotëronin një mjet të dhënies së ndihmës së shpejtë, qoftë nga ajri apo nga deti.
Kështu që, sipas tyre, kërkuan kthimin e menjëhershëm të tragetit në portin e Durrësit.
Megjithatë, nga disa burime të marra në mënyrë konfidenciale është bërë me dije se pasagjerët nuk kanë vënë re asnjë person në gjendje të rëndë për jetën.
E, për më tepër, të kthehej trageti për në Durrës.
Hidhen hije dyshimi nga shumë zëra se trageti AF Marina i linjes Durrës-Ankona ka pasur të fshehur një sasi të madhe droge në bordin e saj, dhe sipas gjendjes së krijuar dhe dhënies së sinjalit që Shqipëria ka qenë një nga prodhueset kryesore të kokainës në rajon, trageti është kthyer në portin e Durrësit për të shkarkuar ngarkesën.
Mësohet se trgeti i linjes Durrës-Ankona është nisur në orën 14:00 nga porti i Durrësit dhe është kthyer pas dy orësh udhëtimi në port.
Gjithashtu, vihemi në dijeni, se trageti është vonuar për disa orë në port.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn